Kon-Tiki (dokumentarfilm)

Kon-Tiki er en norsk dokumentarfilm fra 1950. Det er en autentisk film fra Thor Heyerdahls ferd med balsaflåten «Kon-Tiki» fra Peru til stillehavsøya Raroia sommeren 1947. Filmen er filmet med smalfilmkamera.

Seilasen skulle sannsynliggjøre Heyerdahls teori om at Polynesia ble befolket av folk fra Sør-Amerika. Overfarten tok 101 dager. «Kon-Tiki» var en rekonstruksjon av inka-indianernes flåter, slik Heyerdahl tolket dem. Navnet «Kon-Tiki» ble hentet fra det gamle navnet til inkaenes solgud.

Filmen fikk Oscar som beste dokumentarfilm i 1951, og er den eneste norske filmen som har mottatt denne utmerkelsen. Den har gått sine seiersrunder verden over. Kon-Tiki Museet i Oslo viser filmen hver dag klokken 12.

Eksterne lenker 
 

Oscar-vinnere (dokumentarfilm)
Norske dokumentarfilmer
Filmer fra 1950
Norske dokumentarfilmer fra 1950-årene
Sort-hvitt-filmer
Norskspråklige filmer
Thor Heyerdahl